Regele Charles, în război cu medicii săi. Monarhul face presiuni
- Mădălina Sfrijan
- 25 martie 2024, 16:33
Regele Charles este nemulțumit de modul în care decurge recuperarea sa. Peter Phillips susține că tratamentul pentru cancer ar dura mai mult decât s-ar fi așteptat monarhul. De asemenea, fiul Prințesei Anne a declarat că monarhul este "în bună dispoziție", dar face presiuni asupra personalului medical.
Regele Charles vrea să se întoarcă mai repede la îndatoririle sale
Suveranul Marii Britanii își arată frustrarea vizavi de procesul de recuperare. În urma diagnosticului de cancer, acesta a început un tratament de specialitate. Totuși, Regele Charles nu s-ar fi așteptat ca acesta să dureze atât de mult.
Astfel, acesta insistă în fața echipei de medici, menționând că își dorește să revină la îndatoririle pe care le are.
Monarhul speră să ia parte la slujba de Paști
Peter Phillips a afirmat că monarhul este nemulțumit de ritmul în care decurge recuperarea. Totuși, acesta a precizat că Regele Charles este conștient de situația în care se află și respectă indicațiile medicilor
"Cred că în cele din urmă este extrem de frustrat. Este frustrat că nu poate să facă tot ceea ce își dorește. Dar este foarte pragmatic, înțelege că există o perioadă de timp în care trebuie să se concentreze cu adevărat asupra propriei sănătăți. Deseori, el întreabă echipa medicală "pot să fac asta, pot să fac asta?", a spus Peter Phillips.
În vârstă de 75 de ani, monarhul speră să ia parte la slujba de Paşte.
Regele Charles, încurajări pentru Kate Middleton
În urma anunțului făcut de prințesa de Wales, care a mărturisit că are cancer, monarhul s-a arătat mândru de decizia acesteia. Mai mult, Regele Charles și-a arătat toată susținerea pentru fiul său și partenera de viață a acestuia.